open-index/open-wikipedia-markdown huggingface dataset:
அந்தோனி மரிய கிளாரட்

**புனித அந்தோனி மரிய கிளாரட்** (ஸ்பானியம்: *San Antonio Maria Claret y Clarà*, டிசம்பர் 23, 1807 - அக்டோபர் 24, 1870) என்பவர் ஸ்பெயினின் கட்டலோனிய ரோமன் கத்தோலிக்க மறைப்போதகரும், நற்செய்தி பணியாளரும், பேராயரும் ஆவார். இறையன்பை முக்கியமாக ஏழைகளுக்கும் ஒடுக்கப்பட்டவர்களுக்கும் வெளிப்படுத்தியவர். 1849, ஜூலை 16 ஆம் நாள் இன்று கிளரீசியன் சபையாக விளங்கும் *அமல மரியின் மறைப்போத மைந்தர்கள்* என்ற சபையை நிறுவினார்.

## வாழ்க்கைச் சுருக்கம்
அந்தோனி கிளாரட் ஸ்பெயினின் சல்லியந்து நகரில் ஒரு நெசவுத் தொழிலாளிக்கு மகனாகப் பிறந்தார். பிறந்த கிராமத்திலேயே ஆரம்பக் கல்வியைக் கற்ற இவர் தனது 12வது அகவையில் நெசவுத் தொழிலைக் கற்றுக் கொண்டார். அங்கிருந்து பார்சிலோனா நகருக்கு சென்றார். 20வது அகவை வரை அங்கேயே தங்கியிருந்து நெசவுத் தொழிலில் சிறப்புப் பயிற்சி பெற்றார். ஓய்வு நேரங்களில் இலத்தீன், மற்றும் பிரெஞ்சு மொழிகளைக் கற்கலானார்.
 
சமய வாழ்க்கையில் இவர் பெரிதும் நாட்டம் கொண்டவராய், பார்சிலோனாவை விட்டுப் புறப்பட்டு  1829 ஆம் ஆண்டில் விக் என்ற இடத்தில் கிறிஸ்தவ சமயக் கல்விக்கூடம் ஒன்றில் சேர்ந்தார். 1835 ஆம் ஆண்டு ஜூன் 13 இல் குருப்பட்டம் பெற்றார். தொடர்ந்து 1839 வரை வேதவியல் படித்துத் தேறினார். கட்டலோனியாவிலும் கனேரி தீவுகளிலும் மறைப்போதகப் பணிப்பயணங்களை கால்நடையாகவே மேற்கொண்டார்.
 
ஊடகத்துறையின் முக்கியத்துவத்தை உணர்ந்த அவர் 1847 ஆம் ஆண்டு ஒரு சில குருக்களோடு சேர்ந்து கத்தோலிக்க அச்சகம் ஒன்றை நிறுவினார். அவர் எண்ணில்லாத புத்தகங்களையும் துண்டுப்பிரசுரங்களையும் எழுதி வெளியிட்டார். அக்கால கட்டத்தில் ஸ்பெயினில் அரசியல் வன்முறைகள் அதிகரிக்க அதிகரிக்க கிளாரட்டின் வாழ்க்கைக்கும் பெரும் அச்சுறுத்தல் ஏற்பட்டது. இதனால் 14 மாதங்கள் கனேரிய தீவுகளில் அவர் பணிசெய்து வந்தார். கனேரிய தீவுகளில் அவரின் பணி சிறந்த பயனை அளித்தது. இருந்தும் அவர் ஸ்பெயினுக்கே மீண்டும் சென்று தனது பணியைத் தொடர விரும்பினார்.

மீண்டும் விக் திரும்பி 1949 ஜூலை 16 ஆம் நாள் ஐந்து குருக்களோடு சேர்ந்து இன்று கிளரீசியன் சபையாக விளங்கும் *அமல மரியின் மறைப்போத மைந்தர்கள்* (Congregation of the Missionary Sons of the Immaculate Heart of Mary) என்ற சபையை நிறுவினார். பார்சிலோனாவில் மிகப் பெரும் சமய நூலகம் ஒன்றை நிறுவினார். இது இன்று கிளாரட் நூலகம் என அழைக்கப்படுகிறது. இதன் மூலம் பழைய கத்தோலிக்க நூல்கள் பலவற்றை மிகக் குறைந்த விலையில் அச்சிட்டு வெளியிட்டார்.

## மேற்கோள்கள்

## vவெளி இணைப்புகள்
* புனித அந்தோனி மரிய கிளாரட்
* ''புனித அந்தோனி மரிய கிளாரட்டின் வாழ்க்கை வரலாறு''  - 
* கிளரீசியர்கள்  - 

பகுப்பு:கத்தோலிக்க ஆயர்கள்
பகுப்பு:எசுப்பானியாவின் கிறித்தவப் புனிதர்கள்
பகுப்பு:கிறித்தவ போதகர்கள்
பகுப்பு:1807 பிறப்புகள்
பகுப்பு:1870 இறப்புகள்
பகுப்பு:கத்தோலிக்க துறவற சபை நிறுவனர்கள்
ஆத்திரேலியாவின் மாநிலங்களும் ஆட்சிப் பகுதிகளும்

right|thumb|350px|குடியேற்றங்கள்/மாநிலங்கள் மற்றும் பெருந்தரைப் பிரதேசங்களின் உருவாக்கத்தைக் காட்டும் வரைபடம்
பொதுநலவாய ஆஸ்திரேலியா மொத்தம் எட்டு சுயாட்சி அமைப்புக் கொண்ட **மாநிலங்களையும் பிரதேசங்களையும்** உருவாக்கப்பட்டு நடுவண் அரசின் கீழ் கூட்டாட்சியாக நிருவகிக்கப்படுகிறது.

## மாநிலங்களும் பிரதேசங்களும்

* 1926 முதல் நடு ஆஸ்திரேலியா தனியான பிரதேசமாக இருந்து பின்னர் 1931 இல், வட மண்டலத்துடன் இணைக்கப்பட்டது.
* 1949 முதல் பப்புவா நியூ கினி ஆஸ்திரேலியாவின் பகுதியாக இருந்து பின்னர் 1972 இல் தனி நாடாகியது.

## நகரங்களுக்கிடையேயான தூரங்கள்

ஆஸ்திரேலிய நகரங்களுக்கிடையேயான தூரங்கள்

அடிலெயிட்

2673
அல்பானி

1533
3588
அலிஸ் ஸ்பிறிங்ஸ்

1578
3633
443
உலூரு

2045
4349
3038
3254
பிறிஸ்பேன்

2483
1943
2483
1223
3317
புரூம்

3352
5656
2457
2900
1716
2496
கேர்ன்ஸ்

1196
3846
3706
2751
1261
3275
2568
கான்பரா

3022
4614
1489
1932
3463
1803
2882
4195
டார்வின்

1001
3674
2534
2579
1944
3636
3251
918
4023
ஹோபார்ட்

3219
3787
1686
2129
3660
1045
3079
4392
827
4220
குனுனூரா

2783
5087
2505
2948
976
2840
740
1999
2930
2682
3127
மக்கே

731
3404
2264
2309
1674
3124
2981
648
3753
270
3950
2412
மெல்பேர்ண்

2742
5106
1209
1652
1829
1834
1248
2561
1634
3075
1831
1296
2805
ஈசா மலை

2781
409
3696
3741
4457
2389
5764
3954
4205
3782
3378
5195
3512
4905
பேர்த்

1412
3970
3830
2875
1001
3373
2495
286
4034
1142
4516
1926
872
2400
4078
சிட்னி		
தூரங்கள் கிலோமீட்டர்களில்.

## குறிப்புகளும் மேற்கோள்களும்

## வெளி இணைப்புகள்
* ஆஸ்திரேலிய வரைபடம்
பேர்மியன் காலம்

**பேர்மியன்** (*Permian*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் கடைசிக் காலமான பேர்மியன் காலம் கார்பனிபெரசுக் காலத்தின் முடிவிலிருந்து டிராசிக் காலத்தின் தொடக்கம் வரையான காலத்தைக் குறிக்கிறது. 1841 ஆம் ஆண்டு சுகொட்லாந்திய நிலவியலாளர் றொட்ரிக் முர்சிசொன் (Roderick Murchison) என்பவரால் இரசியாவில் முன்னர் நிலவிய பேர்மியா என்ற அரசின் நினைவாக இக்காலம் பெயரிடப்பட்டது.

## மேற்கோள்கள்



## வெளியிணைப்புகள்

* University of California offers a more modern Permian stratigraphy
* Classic Permian strata in the Glass Mountains of the Permian Basin
* 
* Examples of Permian Fossils

பகுப்பு:நிலவியல் காலங்கள்
கலிப்பொலி போர்த்தொடர்

**கலிப்பொலி போர்த்தொடர்** (*Gallipoli Campaign*) என்பது முதலாம் உலகப் போரின் போது துருக்கியில் கலிப்பொலி என்ற இடத்தில் ஏப்ரல் 25, 1915 முதல் சனவரி 9, 1916 வரை இடம்பெற்ற போர் நடவடிக்கை ஆகும். இப்போர் நடவடிக்கை உதுமானியப் பேரரசின் தலைநகரான கொன்சுதாந்திநோபிள் நகரை கைப்பற்றி அதன் மூலம் உருசியாவுக்கான கடற்பயணத்தை இலகுவாக்குவதற்காக பிரித்தானியப் பேரரசு மற்றும் பிரெஞ்சுப் படைகள் மேற்கொண்ட ஒரு கூட்டு நடவடிக்கை ஆகும். இந்நடவடிக்கை கூட்டுப் படைகளுக்கு பெரும் தோல்வியில் முடிவடைந்ததோடு, இரு தரப்பிலும் பலத்த உயிர்ச்சேதத்தை உண்டு பண்ணியது.

துருக்கியில் இந்நடவடிக்கை *Çanakkale Savaşları* (கனக்கேல் என்பது துருக்கிய மாகாணம்) என்றும், ஐக்கிய இராச்சியத்தில் *டார்டனெல்லாஸ் நடவடிக்கை* அல்லது *'கலிப்பொலி* என்றும் அழைக்கப்படுகிறது. பிரான்சில் இது *Les Dardanelles* என்றும், ஆஸ்திரேலியா, நியூசிலாந்து, மற்றும் நியூபன்லாந்தில், இந்நடவடிக்கை *கலிப்பொலி நடவடிக்கை* அல்லது *கலிப்பொலி போர்* என அழைக்கப்படுகிறது.

## அடிக்குறிப்புகள்

## வெளி இணைப்புகள்
* அன்சாக் வரலாறு 
* கலிப்பொலியின் ஆஸ்திரேலியத் தளம்

பகுப்பு:முதலாம் உலகப் போர்
பகுப்பு:ஆத்திரேலிய வரலாறு
பகுப்பு:துருக்கியின் வரலாறு
பகுப்பு:ஐக்கிய இராச்சியத்தின் வரலாறு
பகுப்பு:நியூசிலாந்தின் வரலாறு
பகுப்பு:பிரான்சின் வரலாறு
பகுப்பு:கனடாவின் வரலாறு
தொரெசு நீரிணை

**தொரெசு நீரிணை** (*Torres Strait*) என்பது ஆத்திரேலியாவுக்கும், மெலனீசியத் தீவான நியூ கினிக்கும் இடையில் அமைந்துள்ள ஒரு நீரிணை ஆகும். இது கிட்டத்தட்ட 150 கி.மீ. அகலமானது. இதன் தெற்கே ஆத்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள கேப் யோர்க் மூவலந்தீவும், வடக்கே பப்புவா நியூ கினியின் மேற்கு மாகாணமும் அமைந்துள்ளன. 1606 ஆம் ஆண்டு இந்நீரிணை வழியாகப் பயணம் செய்த எசுப்பானிய மாலுமி லூயிசு வாஸ் டி தொரெசின் நினைவாக இது பெயரிடப்பட்டது.

## புவியியல்
டொரெஸ் நீரிணை பவளக் கடலை கிழக்கே அரபூரா கடலுடன் இணைக்கிறது. இது ஒரு பன்னாட்டு முக்கியத்துவம் வாய்ந்த கடற் பாதை ஆயினும், இங்குள்ள கற்பாறைகளும், சிறு தீவுகளும் கடற்பயணம் மேற்கொள்வோரைப் பெரும் சிரமத்துக்குள்ளாக்கும். இதன் தெற்கே உள்ள எண்டெவர் நீரிணை, வேல்ஸ் இளவரசர் தீவிற்கும் ஆஸ்திரேலியாவின் பெருந்தரைப் பகுதிக்கும் இடையில் உள்ளது.

இந்நீரிணையில் டொரெஸ் நீரிணைத் தீவுகள் எனப்படும் பல தீவுக்கூட்டங்கள் காணப்படுகின்றன. குறைந்தது 274 தீவுகள் இக்கூட்டத்தில் உள்ளன. இவற்றில் 17 தீவுகளில் தற்போது மக்கள் குடியிருப்புக்கள் உள்ளன. 6,800 இற்கும் அதிகமான டொரெஸ் நீரிணைத் தீவு மக்கள் (ஆஸ்திரேலியப் பழங்குடிகள்) இந்தத் தீவுகளில் வாழ்கின்றனர். மேலும் 42,000 பேர் இடம்பெயர்ந்து ஆஸ்திரேலியாவின் பெருந்தரைப் பகுதியில் வாழ்கின்றனர்.

## இவற்றையும் பார்க்கவும்
* தொரெசு நீரிணைத் தீவுகள்

## மேற்கோள்கள்

பகுப்பு:தொரெசு நீரிணைத் தீவுகள்
பகுப்பு:ஆஸ்திரேலிய நீரிணைகள்
பகுப்பு:குயின்ஸ்லாந்து
பகுப்பு:பப்புவா நியூ கினி
கார்பனிபெரசுக் காலம்

thumb | வலது | கார்பனிபெரசுக் காலத்தில் புவியின் கண்டங்கள்
**கார்பனிபெரசு** (*Carboniferous*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் ஒரு பகுதியான கார்பனிபெரசுக் காலம்  டெவோனியக் காலத்தின் முடிவிலிருந்து பேர்மியன் காலத்தின் தொடக்கம் வரையான காலத்தைக் குறிக்கிறது.
கார்பனிபெரசுக் காலத்தில் உறைபனிப்பரவல், தாழ்வான கடல்மட்டங்கள், மலைகள் ஆக்கல் போன்றவை நடைபெற்றன. இக்காலத்தின் நடுவில் சிறிய அளவிலான கடலுயிர் அழிவு நிகழ்வென்று இடம்பெற்றது. இக்காலத்துக்கான பெயர் நிலக்கரியைக் குறிக்கும்  *carbo* எனப்படும் இலத்தீன் மொழி சொல்லிலிருந்து பெறப்பட்டதாகும். கார்பனிபெரசு (Carboniferous) என்பது *நிலக்கரியப் போதிகை* எனப்பொருள்படும், கார்பனிபெரசுக் காலத்தில் உலகம் முழுவதும் நிலக்கரிப் படிவுகள் ஏற்பட்டதன் காரணமாக இக்காலத்துக்கு இப்பெயர் வழங்குகிறது.

## மேற்கோள்கள்


## வெளியிணைப்புகள்

* 
* Examples of Carboniferous Fossils

பகுப்பு:நிலவியல் காலங்கள்
உபயகதிர்காமம்

right|thumb|350px|''உபயகதிர்காமம் ஸ்ரீ சக்கர சண்முகர் ஆலயம், தற்போதைய முகப்புத் தோற்றம்''
இலங்கையில் பிரசித்தி பெற்ற சுயம்பு இந்துக் கோயில்களுள் **உபயகதிர்காமம் ஸ்ரீ சக்கர சண்முகர் ஆலயம்** முக்கியமானது.

## அமைவிடம்
இரண்டாம் கதிர்காமம் என்று போற்றப்படும் இவ்வாலயம் இலங்கையின் வடபகுதியிலுள்ள யாழ்ப்பாணக் குடாநாட்டில், புலோலி என்னுமிடத்திலுள்ளது. பருத்தித்துறை - யாழ் வீதியிலுள்ள மந்திகைச்சந்தியில் இருந்து, வல்லிபுர வீதியூடாக நடந்தால் இவ்வாலயத்தை அடையலாம். அருகில் 200 வருட வரலாறு கொண்ட பெரியதேவனத்தாய் விநாயகர் ஆலயம் உள்ளது.

## பூசை
left|thumb|300px|''உபயகதிர்காமம் ஸ்ரீ சக்கர சண்முகர் ஆலய யந்திரம்''
மூவேளை நித்திய பூசை நடைபெறும். கார்த்திகை மாதம் கார்த்திகை நட்சத்திரத்தில் இரவு திருக்கார்த்திகைக் கற்பூரத் திருவிழா, மற்றும் கதிர்காமத் தீர்த்தத்தை அடுத்ததாக திருவோண நட்சத்திரத்தில் தீர்த்தம் என்பன சிறப்புற நடைபெறும். முத்துலிங்க சுவாமிகளால் வரையப்பட்ட சுப்பிரமணியர் யந்திரமே கதிர்காமத்தின் அருட்பெருக்கிற்கு காரணம் என்பர். அவ்வாறே உபயகதிர்காம சக்கர யந்திரமும் போற்றப்படுகின்றது.

## மூலவர்
வெண்கல் மலையில் சுயம்புவாகத் தோன்றிய சக்கர யந்திரமே மூலவராக அமைந்ததால் ஸ்ரீ சக்கர சண்முகர் ஆலயம் என்ற பெயரைப் பெற்றது. விநாயகர், சிவன் மற்றும் சக்தியரைக் குறிக்கும் எழுத்துகளும் சக்கர வலப்பாகத்து முனைகளை அடுத்து அமைந்துள்ளன. தலவிருட்சமாம் விளாமரத்தே விளாத்தீஸ்வரன் எனும் தெய்வம் 200 ஆண்டுகளாக சுயம்புவாக எழுந்தருளியுள்ளான். அதன் முன்னரும் இவ்விளாமரத்தின் தாய் மரத்தில் அவன் எழுந்தருளியிருந்ததாக கர்ண பரம்பரைக்கதைகள் கூறுகின்றன.

## ஆலய வரலாறு
1909 ஆம் ஆண்டு, தமிழ்நாடு திருநெல்வேலி குகனருட்செல்வி ரீ.எஸ்.லோகாம்பாளின் கனவில் முருகன் இவ்வாலய யந்திர மகிமை உரைத்து இது பச்சிமப்புலவர்கானநகரில் விளாமரத்தடியிலுள்ள வெண்கல் மலையில் சுயம்புவாக உள்ளதாக உரைத்து அந்த யந்திர உருவை வரைந்து வந்து இல்லத்தே பூசிக்குமாறு அருளினார். பச்சிமப்புலவர்கானநகரம் யாழ்ப்பாணக் குடாநாட்டில் உள்ளதென 1911 இல் கனவில் முருகன் மீண்டும் கூறி அருளினார்.

பச்சிமப்புலவர்கானநகரம் என்பது புலோலி என யாழ் பண்டிதர்கள் கூறி உதவ யந்திரம் உள்ள இடத்தை 11 நாளாக புலோலி மக்கள் உதவியுடன் தேடினார். வைகாசி விசாகத்தன்று இடத்தை அடைந்த அம்மையார் அந்த யந்திர உருவை வரைந்து சென்று இல்லத்தே பூசித்து வந்தார். அம்மையார் கனவில் முருகன் மீண்டும் 1924  இல் உரைத்தபடி ஜூலை 25, 1924 அன்று யந்திர மகிமையை புலோலி மக்கள் அறியுமாறு பிரசுரத்து ஆலயம் எழுப்பச் செய்தார். லோகாம்பாள் அம்மையார் செப்டம்பர் 20, 1970 இல் இறந்தார்.

முருகப்பெருமான் ஸ்ரீ சக்கர சண்முகராக உபயகதிர்காமத்தே தான்தோன்றியாக வீற்றிருந்து பக்தருக்கு அருளாட்சி புரிகின்றான்.

## மேற்கோள்கள்


## வெளி இணைப்புகள்
* http://ubayakathirgamam.blogspot.in/
* https://ta-in.facebook.com/%E0%AE%85%E0%AE%B0%E0%AF%81%E0%AE%B3%E0%AF%8D%E0%AE%AE%E0%AE%BF%E0%AE%95%E0%AF%81-%E0%AE%89%E0%AE%AA%E0%AE%AF%E0%AE%95%E0%AE%A4%E0%AE%BF%E0%AE%B0%E0%AF%8D%E0%AE%95%E0%AE%BE%E0%AE%AE%E0%AE%AE%E0%AF%8D-%E0%AE%AE%E0%AF%81%E0%AE%B0%E0%AF%81%E0%AE%95%E0%AE%A9%E0%AF%8D-229339453745025/
* The Ubayakathirgamam Temple Book

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையிலுள்ள முருகன் கோவில்கள்
டெவோனியக் காலம்

**டெவோனியக் காலம்** (*Devonian*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் ஒரு பகுதியான டெவோனியக் காலம் சிலுரியன் காலத்தின் முடிவிலிருந்து கார்பனிபெரசுக் காலத்தின் தொடக்கம் வரையான காலத்தைக் குறிக்கிறது. இக்காலத்தைச் சேர்ந்த பாறைப்படிவுகள் முதன்முதாலாக ஆய்வுக்குட்படுத்தப்பட்ட இங்கிலாந்தின் டெவோன் கவுண்ட்டியின் காரணமாக இப்பெயர் இக்காலத்துக்கு இடப்பட்டுள்ளது. இக்காலத்தில், சுமார் 365 மில்லியன் ஆண்டுகளுக்கு முன்னர், முதன்முதலாக மீன்கள் கால்களைப் கூர்ந்து  நாற்காலிகளாகத் தரையில் நடக்கத்தொடங்கின.இக்காலத்தின் தரைவாழ் கணுக்காலிகள் கணுக்காலிகளும் நன்கு நிலைக்கொண்டிருந்தன.

இக்காலத்தின் முதல் விந்துத்தாவரங்கள் தரையில் பரவி பாரிய காடுகளை உறுவாக்கின. கடலில் தொடக்கநிலை-சுறாமீன்கள் சிலுரியன் காலத்தை விட எண்ணிகையில் கூடின. முதன்முதலாக கதுப்பு-மீன் துடுப்புக்களைக் கொண்ட மீன்களும் எழும்புகளைக் கொண்ட மீன்களும் கூர்வடைந்தன. முதல் அமோனைற்று மெல்லுடலிகள் தோன்றின, முக்கூற்றுடலிகள், விளக்குச் சிப்பிகள், பவழப் பாறைகள் என்பவையும் இக்காலத்தின் பரவலாக காணப்பட்டன. பின் டெவோனிய அழிவு நிகழ்வு கடல்வா உயிரினங்களை வெகுவாக பாதித்தது.

தொல்புவியியல் நோக்கில் இக்காலத்தில் தெற்கே பெருங்கண்டம் கொண்ட்வனாவும், தெற்கே சைபீரியக கண்டமும் தொடக்கநிலை ஐரோஅமெரிக்க பெருங்கண்டமும் இக்காலத்தில் முக்கியத்துவம் பெற்றன.

## மேற்கோள்கள்


## வெளியிணைப்புகள்

* The Devonian times – an excellent and frequently updated resource focussing on the Devonian period
* UC Berkeley site introduces the Devonian.
* Devonian reef system in northwest Australia. 
* 
* Falls of the Ohio State Park USA, Indiana. One of the largest exposed Devonian fossil beds in the world.
* Examples of Devonian Fossils

பகுப்பு:நிலவியல் காலங்கள்
மாகரல் திருமாகரலீஸ்வரர் கோயில்

**மாகரல் திருமாகரலீஸ்வரர்** தமிழ்நாட்டில் காஞ்சிபுரம் மாவட்டம் செய்யாற்றின் வடகரையில் திருமாகரல் அமைந்துள்ளது. காஞ்சிபுரத்திலிருந்து உத்திரமேரூர் செல்லும் பேருந்துகளில் சென்றால் 16 கி.மீ. இல் இங்கு வரலாம். இக்கோவில் ராஜ ராஜ சோழனால் கட்டப்பட்டது. இதன் உட்பிரகாரம் யானையின் பின்புற அமைப்பில் உள்ளது. திருஞான சம்பந்தரால் பதிகம் இயற்றப்பட்டுள்ள ஏழாவது தலம் ஆகும். 
கோவில் நகரம் காஞ்சியில் அமைந்துள்ள அழகிய கோவில்.

சிவ தலங்களிலேயே மிகவும் சிறப்பாக இங்கு உடும்பின் வால் வடிவில் சுவாமி அமைந்துள்ளார். இங்கு அர்த்தநாரியாக பைரவ சுவாமி உள்ளார். வெள்ளை யானை மீது அமர்ந்த கோலத்தில் முருகன். இராஜகோபுரத்தில் கோவில் வரலாறு அற்புத சிற்பங்களாய் பொறிக்கப்பட்டுள்ளன. அங்குள்ள தூண்களில் அழகிய சிற்ப வேலைபாடுகள் உள்ளன.

## கோயில் சிறப்புகள்
*இத்தலத்தின் லிங்கம் சுயம்பு வடிவமானது
*இறைவன் பெயர்கள்
**திருமாகரலீஸ்வரர்
**அகத்தீசுவரர்
**உடும்பீசுவரர்
**புற்றிடங்கொண்டநாதர்
**பாரத்தழும்பர்
**ஆபத்துக்காத்தவர்
**ஆபத்சகாயர்
**பரிந்துகாத்தவர்
**மங்கலங்காத்தவர்
**மகம்வாழ்வித்தநாதர்
**நிலையிட்டநாதர்
**தடுத்தாட்கொண்டவர்
*அம்பிகை பெயர் ஸ்ரீ திருபுவனநாயகி.
*தீர்த்தம் அக்னி.
*தல மரம் எலுமிச்சை.
*தல விநாயகர் ஸ்ரீ பொய்யாமொழிவிநாயகர்.
*தல முருகர் வெள்ளை யானை மீது அமர்ந்த கோலத்தில் கஜாரூடமுருகர் அமைந்துள்ளார்.
*திருப்பதிகம் திருஞான சம்பந்தரால் இயற்றப்பட்டது. இதை ஓதும் அன்பர்களுக்கு எலும்பு சம்பந்தப்பட்ட நோய்கள் நீங்கும். குழந்தை பாக்கியம் கிட்டும், மன நிம்மதி கிடைக்கும் என்பது நம்பிக்கை.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
குறைகேள் அதிகாரி

**குறைகேள் அதிகாரி** (*Ombudsman*) என்பவர் ஒர் அரசு அல்லது அமைப்பு தொர்பாக மக்களுக்கு அல்லது நுகர்வோருக்கு இருக்க கூடிய குறைகளைக் கேட்டு அதை நிவர்த்தி செய்ய முற்படும் அதிகாரி ஆவார். பொதுவாக மற்ற குறை நிவர்த்தி வழிகள் எவையும் பயனளிக்காவிட்டாலே இவர் கவனம் செலுத்துவார். அரசு அல்லது அமைப்பு இவரை நியமித்தாலும், இவர் அவற்றுன் பொது செயற்பாட்டுக்கு அப்பாலே இயங்குபவராகவே பார்க்கப்படுகிறார்.

## மேற்கோள்கள்

பகுப்பு:அரசியல்
பகுப்பு:நிர்வாகம்
பகுப்பு:நல்லாட்சி
நிப்ட்டி

**நிப்ட்டி** (அ) **எஸ் & பி சி.என்.எக்ஸ் நிப்ட்டி** என்பது தேசிய பங்கு சந்தையின் முதன்மை பங்கு சந்தை குறியீடு ஆகும். நிப்ட்டி தேசிய பங்கு சந்தையின் 50 பெரும் நிறுவனங்களின் பங்கு விலையை வைத்து கணிகப்படுகிறது. இந்த நிறுவனங்கள் மாற்றத்திற்கு உட்பட்டதாகும். சரியாக செயல்படாத நிறுவனங்கள் நீக்கப்பட்டு உறுதியான பங்குகளை உடைய நிறுவனங்கள் சேர்க்கப்படும், ஆனால் மாற்றங்கள் அடிக்கடி நிகழாது. 

## நிப்ட்டி 50  நிறுவனங்கள்
(2023 நவம்பர் 18 நிலவரப்படி)
#அதானி எண்டர்பிரைசஸ் லிமிடெட்
#அதானி துறைமுகங்கள் மற்றும் சிறப்புப் பொருளாதார வலயம்
#அப்போலோ மருத்துவமனை
#ஆசியன் பெயிண்ட்ஸ்
#ஆக்சிஸ் வங்கி
#பஜாஜ் ஆட்டோ
#பஜாஜ் பைனான்ஸ்
#பஜாஜ் பின்சர்வ்
#பாரத பெட்ரோலியம்
#பாரதி ஏர்டெல்
#பிரிட்டானியா இண்டஸ்ட்ரீஸ்
#சிப்லா
#கோல் இந்தியா
#டிவிஎஸ் லாபோரேட்டரீஸ்
#டாக்டர் ரெட்டிஸ்
#ஈச்சர் மோட்டர்ஸ்
#கிராஸிம் இண்டஸ்ட்ரிஸ்
#எச். சி. எல். டெக்னாலஜிஸ்
#எச்டிஎஃப்சி வங்கி
#எச்டிஎஃப்சி லைஃப்
#ஹீரோ மோட்டோ கார்ப்
#ஹிண்டால்கோ இண்டஸ்ட்ரீஸ்
#ஹிந்துஸ்தான் யூனிலீவர் லிமிடெட்
#ஐசிஐசிஐ வங்கி
#இன்டசுஇண்டு வங்கி
#இன்ஃபோசிஸ்
#ஐடிசி லிமிடெட்
#ஜிண்டால் ஸ்டீல்
#கோடக் மகிந்தரா வங்கி
#லார்சன் & டூப்ரோ
#மைன்றீ லிமிடெட்
#மகிந்திரா அண்டு மகிந்திரா
#மாருதி சுசூக்கி
#நெஸ்லே இந்தியா
#தேசிய அனல் மின் நிறுவனம்
#ஒஎன்ஜிசி
#பவர் கிரிட் கார்ப்பரேஷன்
#ரிலயன்ஸ் இன்டஸ்ட்ரீஸ்
#எஸ்பிஐ
#எஸ்பிஐ லைஃப் இன்சூரன்ஸ்
#சன் பார்மா
#டி.சி.எஸ்
#டாட்டா தேனீர்
#டாட்டா மோட்டார்ஸ்
#டாட்டா ஸ்டீல்
#டெக் மகிந்திரா
#டைட்டன் நிறுவனம்
#அல்ட்ரா டெக் சிமென்ட்
#யுனைடெட் பாஸ்பரஸ் லிமிடெட்
#விப்ரோ

## மேற்கோள்கள்

## வெளி இணைப்புகள்
IISL பங்கு குறியீடுகள் 

பகுப்பு:பங்கு சந்தை குறியீடுகள்
பகுப்பு:இந்தியப் பொருளாதாரம்
பகுப்பு:நிப்டி_50_நிறுவனங்கள்
இந்திய தேசிய பங்கு சந்தை

**தேசியப் பங்குச்சந்தை** (National Stock Exchange of India) இந்தியாவின் இரு பெரும் பங்குச்சந்தைகளுள் ஒன்றாகும், மும்பையைத் தலைமையிடமாகக் கொண்டு செயல்படும் இந்தச் சந்தை 1993 ஆம் ஆண்டு துவங்கப்பட்டது. தற்போது 1500 க்கும் மேற்பட்ட நிறுவனங்களின் பங்குகள் இங்கு வர்த்தகம் செய்யப்படுகின்றன. மொத்தச் சந்தை மதிப்பீடு (market capitalization) அடிப்படையில், இதுவே ஆசியாவின் இரண்டாவது பங்குச் சந்தை. மேலும் உலகில் வேகமாக வளர்ந்து வரும் பங்குச்சந்தைகளில் இரண்டாம் நிலையில் உள்ளது.

## பின்புலம்
தேசியப் பங்குச் சந்தை 1993 ஆம் ஆண்டு செயல்படத் தொடங்கியது. இது இந்தியாவில், செயற்கைக்கோள் தொலைத்தொடர்பு மூலம் பங்கு வர்த்தகம் செய்வதைப் பரவலாக்கியது, இந்த பங்குச் சந்தையே. இந்தியாவில் பொருளாதாரப் பரிமாற்றங்களை நெறிமுறைப்படுத்தும் செபி அமைப்பின் சட்டக் கட்டுப்பாட்டில் இது இருக்கின்றது. இந்தச் சந்தையின் பங்குதாரர்கள் ஐடிபிஐ, எல்ஐசி, பாரத ஸ்டேட் வங்கி, ஐசிஐசிஐ வங்கி போன்ற இந்தியாவின் முன்னணி நிதி நிறுவனங்கள் ஆகும் (தனியார் மற்றும் அரசு நிறுவனங்கள்). இவர்களைத் தவிரக் 'கோல்ட்மான் சாக்ஸ்' நிறுவனம், நியூயார்க் பங்குச் சந்தை போன்ற வெளிநாட்டு நிறுவனங்களும் தேசியப் பங்குச்சந்தையில் பங்குபெற்று உள்ளன. சந்தையின் செம்மையான செயல்பாட்டிற்காகச் சந்தையின் நிர்வாகத்திற்குச் சுதந்திரமாகச் செயல்படும்உரிமை அளிக்கப்பட்டுள்ளது.

## வர்த்தகம்
தேசியப் பங்குச்சந்தையில் 1500 க்கும் மேற்பட்ட பங்குகளின் வர்த்தகம் நடைபெறுகிறது. சந்தையின் தலைமைச் செயலகம், மும்பை நகரில் உள்ளது. செயற்கைக் கோள் தொலைத் தொடர்பைப் பயன்படுத்திக் கணினி வழியாக வர்த்தகம் நடைபெறுகிறது. நேரடிப் பங்கு வர்த்தகத்தைத் தவிர உருவாக்கப்பட்ட நிதி ஒப்பந்தங்கள் (financial derivatives – futures and options), பரஸ்பர நிதிகள் (சமநலநிதிகள்), கடன் ஒப்பந்தங்கள் (bonds), வட்டிவிகித ஒப்பந்தங்கள் (interest rate derivatives)
,அந்நியச் செலாவணி ஒப்பந்தங்கள் (foreign currency derivatives) ஆகியவையும் இங்கு வர்த்தகம் செய்யப்படுகின்றன.

தேசியப் பங்குச் சந்தையில் பல சந்தைக் குறியீடுகள் பயன்படுத்தப்படுகின்றன. அவற்றுள் நிஃப்டி 50 என்ற குறியீடே மிக முக்கியமானது, பிரபலமானது.  ஒவ்வொரு துறையிலும் சிறந்து விளங்கும் 50 நிறுவனங்களின் பங்கு விலையைக் கொண்டு நிறையிடப்பட்ட சராசரி (weighted average) முறை மூலம் இந்தக் குறியீடு கணக்கிடப்படுகிறது. இந்த குறியீட்டின் ஏற்ற இறக்கங்களைக் கொண்டு மொத்தப் பங்குச்சந்தை செல்லும் போக்கை அறியலாம். 1994 ஆம் ஆண்டு 1000 புள்ளிகள் என்ற தொடக்க அடிப்படையில் ஆரம்பித்த நிஃப்டி குறியீடு தற்போது (2013 ஆம் ஆண்டில்) 6000 புள்ளிகளாக உள்ளது. இதனைத் தவிர 'நிஃப்டி ஜூனியர்', 'நிஃப்டி 500', 'மிட்கேப் குறியீடு' எனப் பிற குறியீடுகளும் உள்ளன.

## இயக்கம்
தேசியப் பங்குச் சந்தை, ஒவ்வொரு வாரமும் திங்கள் முதல் வெள்ளி வரை, காலை 9 மணி முதல் மாலை 3.30 வரை செயற்படுகிறது. சனி மற்றும் ஞாயிற்றுக் கிழமைகளில் செயல்படாது. இப்பங்குச் சந்தையில் பொதுமக்கள் நேரடியாக வர்த்தகம் செய்ய இயலாது. சந்தையில் உறுப்பினர்களாக உள்ள தரகர்களிடம் கணக்குத் தொடங்கி அவர்கள் மூலமாகவே வர்த்தகம் செய்யலாம். அவ்வாறு வர்த்தகம் செய்ய விரும்பும் ஒருவர் – அங்கீகரிக்கப்பட்ட வங்கி ஒன்றில் கணக்கு வைத்திருக்க வேண்டும், 18 வயதுக்கு மேற்பட்டவராகவும், நிரந்தர வரிக்கணக்கு எண் (PAN- Permanent Account Number) உடையவராகவும் இருக்க வேண்டும்.

## இதையும் படியுங்கள்
*மும்பை பங்குச் சந்தை

*முதல்நிலை இந்தியப்பங்குகள்

## மேற்கோள்கள்

*அதிகாரபூர்வ இணையத்தளம்

பகுப்பு:இந்தியப் பொருளாதாரம்
பகுப்பு:பங்குச் சந்தை
சிலுரியக் காலம்

**சிலுரியம்** அல்லது **சிலுரியக் காலம்** (*Silurian*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் 3வது காலமான சிலுரியக் காலம் ஓர்டோவிசியக் காலத்தின்முடிவிலிருந்து  டெவோனியக் காலத்தின் தொடக்கம் வரையான காலத்தைக் குறிக்கிறது. ஏனைய பண்டைக் காலங்களைப் போலவே சிலுரியக் காலத்தின் தொடக்க, முடிவுப் பாறைப் படிவுகள் தெளிவாக அறியப்பட்டுள்ளன இருப்பினும் அவற்றின் நாட்கள் 5-10 மில்லியன் ஆண்டுகளால் தெளிவின்மை உள்ளது. கடலுயிர்கள் 60% வரை அழிவுற்ற ஓர்டோவிசிய-சிலுரிய அழிவு நிகழ்வுடன் சிலுரிய காலம் தொடங்குவதாக கொள்ளப்படுகிறது.

## மேற்கோள்கள்


## வெளியிணைப்புகள்

* Paleos:  சிலுரியக் காலம்
* UCMP Berkeley: சிலுரியக் காலம்
* Paleoportal: Silurian strata in U.S., state by state 
* USGS:Silurian and Devonian Rocks (U.S.) 
* 
* Examples of Silurian Fossils

பகுப்பு:நிலவியல் காலங்கள்
ஓர்டோவிசியக் காலம்

**ஓர்டோவிசியம்** அல்லது **ஓர்டோவிசியக் காலம்** (*Ordovician*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் 2வது காலமான ஓர்டோவிசியக் காலம் கேம்பிரியக் காலத்தின் முடிவிலிருந்து சிலுரியக் காலத்தின் தொடக்கம் வரையான காலத்தைக் குறிக்கிறது.ஓர்டோவிசியக் காலம் வேல்சிய பழங்குடியினரான ஓர்டோவின்சியர்கள் நினைவாக இடப்பட்டது. அடம் செட்சுவிக்கு, இறொட்டரிக்கு முரிச்சன் என்ற இரு நிலவியலாளர்களது மாணாக்கர்கள் வடக்கு வேல்சில் உள்ள ஒரு பாறைப் படிவுகளை ஒரு சாரார் கேம்பிரியக் காலத்திற்கும் ஒரு சாரார் சிலுரியக் காலத்திற்கும் உரியதாக கருதி தருகத்தில் ஈடுபட்டிருந்தனர். இத்தருக்கத்தை நிவர்த்தி செய்யும் வகையில் இப்பெயர் 1879 ஆம் ஆண்டு சாருலசு இலெபுவேர்த்து என்ற இங்கிலாந்து நிலவியலாளரால் இடப்பட்டது. விவாதத்திற்குரிய பாறைப்படிவுகளில் காணப்பட்ட விலங்குகளின் தொல்லுயிர் எச்சங்களை அவதானித்த இலெபுவேர்த்து அவை கேம்பிரியக் காலத்துக்கோ அல்லது சிலுரியக் காலத்துக்கோ உரியவை அல்ல என்பதை கணிப்பிட்டு அவற்றைத் தனியான ஒரு காலத்தில் இட்டார்.

## மேற்கோள்கள்


## வெளியிணைப்புகள்

* 
*  An Ordovician reef in Vermont.
* Examples of Ordovician Fossils
* Ordovician fossils of the famous Cincinnatian Group
* The Dry Dredgers, an active group of amateur paleontologists in the Cincinnati area

பகுப்பு:நிலவியல் காலங்கள்
தமிழர் அறிவியல்

**தமிழர் அறிவியல்** என்பது பாரம்பரியமாக தமிழர் விருத்தி செய்த, பயன்படுத்திய, அறிவியல் நோக்கில் விளக்கப்படக்கூடிய அறிவையும், தற்காலத்தில் தமிழர் அறிவியலுக்கு வழங்கும் பங்களிப்பையும் குறிக்கும்.  மொழியியல், மருத்துவம், கட்டிடக்கலை, வேளாண்மை, உயிரியல், கணிதம், வானியல் என பல துறைகளில் தமிழர் அறிவியல் உண்டு.  பல்வேறு தொழிநுட்பங்களைக் கொண்டிருந்த தமிழர் அதற்கான அடிப்படை அறிவியலையும் கொண்டிருந்தனர்.

தமிழர் மரபில் ஒன்றுக்கு இலக்கணம் வகுத்து விபரித்து பயன்படுத்தும் வழக்கம் உண்டு.  இது அறிவியல் முறைக்கு ஓரளவு ஒப்பிடத்தக்கது.  தமிழ் மொழிக்கு இலக்கணம் வகுத்த தொல்காப்பியம் தமிழர் அறிவியல் ஆக்கத்துக்கு ஓர் எடுத்துக்காட்டு.  

## பகுத்தறிவு இயக்கம்

## இயற்பியல்
*முதன்மைக் கட்டுரை: [[தமிழர் இயற்பியல்]]*

## உயிரியல்
*முதன்மைக் கட்டுரை: [[தமிழர் தாவரவியல்]], [[தமிழர் விலங்கியல்]]*

## காட்டியல்

## மருத்துவம்
*முதன்மைக் கட்டுரை: [[சித்த மருத்துவம்]]*

## வேதியியல்
*முதன்மைக் கட்டுரை: [[தமிழர் வேதியியல்]]

== வானியல் ==
*முதன்மைக் கட்டுரை: தமிழர் வானியல்*

== வானிலையியல் ==


== கணிதம் ==
[[படிமம்:Kanakkathikaaram cover.png|thumb|right|150px|[[கணக்கதிகாரம்]]]]
*முதன்மைக் கட்டுரை: தமிழ்க் கணிதம்*

== அளவியல் ==
*முதன்மைக் கட்டுரை: தமிழர் அளவியல்'', இதனையும் பார்க்க: பண்டைத் தமிழர் அளவை முறைகள்

## புவியியல்

## நிலவியல்

## கடலியல்

## இவற்றையும் பாக்க
* அறிவியல் தமிழ்

## உசாத்துணைகள்

## வெளி இணைப்புகள்
* அறிவியலும் தமிழரும்
* பண்டைத் தமிழர்களின் அணு அறிவு - கணிதம் என்பது அறிவியல் மொழி- தூரம்
* தமிழர் அறிவியல் கோட்பாடு - நூலில் இருந்து சில குறிப்புகள்
* பண்டைத் தமிழரின் அறிவியல் சிந்தனைகள்  
* தமிழ்நாட்டு மரபுவழி அறிவியல் துறைகளில் கலைச்சொற்கள் - முனைவர் இ. சுந்தரமூர்த்தி

பகுப்பு:தமிழர் அறிவியல்
2010 குளிர்கால ஒலிம்பிக் விளையாட்டுப் போட்டிகள்

**2010 குளிர்கால ஒலிம்பிக் விளையாட்டுப் போட்டிகள்** வான்கூவர், பிரிட்டிசு கொலம்பியா, கனடாவில் பிப்ரவரி 12 - 28, 2010 நடைபெற்றன. இந்த 21 வது குளிர்கால ஒலிம்பிக் விளையாட்டுப் போட்டிகளில் 82 நாடுகள் கலந்துகொண்டன. இந்த போட்டிகளில் பல்வேறு பனி விளையாட்டுகள் இடம்பெற்றன.

## விளையாட்டுக்கள்

* 20px Alpine skiing 
* 20px Biathlon 
* 20px Bobsleigh 
* 20px Cross-country skiing 

* 20px Curling 
* 20px Figure skating 
* 20px Freestyle skiing 
* 20px பனி வளைதடியாட்டம் 

* 20px Luge 
* 20px Nordic combined 
* 20px குறுந் தடகள வேகப் பனிச்சறுக்கல் 
* 20px Skeleton 

* 20px Ski jumping 
* 20px Snowboarding 
* 20px வேகப் பனிச்சறுக்கல் 

## ஒலிம்பிக் நடத்த போட்டியிட்ட நகரங்கள்

## பதக்கப் பட்டியல்
பதக்கங்கள் வென்ற நாடுகள்:

NOC = National Olympic Committee

## போட்டியிடாத நாடுகள்
துரினில் நடந்த 2006 குளிர்கால ஒலிம்பிக் விளையாட்டுப் போட்டிகளில் கலந்து கொண்ட 7 நாடுகள் இதில் கலந்து கொள்ளவில்லை.

* 
* 
* 
* 
* 
* 
* 
## மேற்கோள்கள்

பகுப்பு:குளிர்கால ஒலிம்பிக் விளையாட்டுகள்
பகுப்பு:2010 இல் விளையாட்டுகள்
பகுப்பு:கனடாவில் விளையாட்டு
பனி மீன்பிடிப்பு

**பனி மீன்பிடிப்பு** என்பது மேலே உறைந்த பனியும் கீழே நீரும் உள்ள இடத்தில் மீன்பிடித்தல் ஆகும்.

உறைபனியில் துளை போட்டு அந்த ஓட்டையில் தூண்டில் போடுவர் அல்லது ஈட்டி எறிவர்.

உறைபனி மெல்லியதாக இருந்தால், மீன்பிடிப்பவர்கள் குளிர் தண்ணீருக்குள் விழும் ஆபத்து உள்ளது,

பகுப்பு:கனடியப் பண்பாடு
பகுப்பு:பனி விளையாட்டுக்கள்
முகம்மது நசீது

**முகம்மது நசீது** (*Mohamed Nasheed*, திவெயி: މުހައްމަދު  ނަޝީދު; பிறப்பு: 17 May 1967) மாலைத்தீவு அரசியல்வாதியும், தற்போதைய நாடாளுமன்ற சபாநாயகரும், 2008 முதல் 2012 வரை மாலைத்தீவு அரசுத்தலைவராக இருந்தவரும் ஆவார். இவர் மாலைத்தீவுகளில் மக்களால் தெரிவு செய்யப்பட்ட முதலாவது அரசுத்தலைவரும், மாலைத்தீவு சனநாயகக் கட்சியின் நிறுவனர்களில் ஒருவரும் ஆவார். 2008 அரசுத்தலைவர் தேர்தலின் முதற்கட்ட வாக்கெடுப்பில், முகம்மது நசீது 25% வாக்குகளைப் பெற்றார், அதன் பின்னர் 30 ஆண்டுகளாகப் பதவியில் இருந்த மாமூன் அப்துல் கயூமிற்கு எதிரான பொது எதிர்க்கட்சி வேட்பாளராக நிறுத்தப்பட்டு வெற்றி பெற்றார். நசீது 2008 நவம்பர் 11 இல் அரசுத்தலைவராகப் பதவியேற்றார்.

2011-12 இல் எதிர்க்கட்சிகள் ந்சீதுக்கு எதிராக ஆர்ப்பாட்டங்களில் இறங்கின. இராணுவத்தினரும், காவல்துறையினரும் இதில் இணைந்து கொண்டனர். இதனை அடுத்து 2012 பெப்ரவரி 7 இல் நசீது பதவியில் இருந்து விலகினார். இராணுவத்தினரால் அதான் துப்பாக்கி முனையில் பதவியில் இருந்து விலகுவதற்கு வற்புறுத்தப்பட்டதாக அவர் தெரிவித்தார். கயூமின் செல்வாக்கு மிக்க ஆதரவாளர்களின் உதவியுடன் *[[இராணுவப் புரட்சி]]* மூலம் அவர் பதவியில் இருந்து விலகியதாகத் தெரிவிக்கப்பட்டது. இவருக்கு அடுத்ததாக பதவிக்கு வந்த முகமது வாகித் அசன் இக்குற்றச்சாட்டுகளை மறுத்தார். இது குறித்து விசாரணை செய்த மாலைத்தீவு தேசிய விசாரணைகள் ஆணைக்குழு நசீதின் குற்றச்சாட்டில் எவ்வித ஆதாரமும் இல்லை எனக் கூறியது. அவர் பதவியில் இருந்த போது குற்றவியல் நீதிமன்ற நீதிபதி அப்துல்லா முகம்மது என்பவரைக் கைது செய்தமைக்காக, பயங்கரவாதத் தடுப்புச் சட்டத்தின் கீழ் நசீது 2015 மார்ச்சில் கைது செய்யப்பட்டு, 13 ஆண்டுகள் சிறைத்தண்டனை விதிக்கப்பட்டது. பன்னாட்டு மன்னிப்பு அவை இதனை "அரசியல் பழிவாங்கல்" எனக் குற்றஞ் சாட்டியது. ஐக்கிய அமெரிக்க அரசுச் செயலகம் "விசாரணையின் போது பொருத்தமான குற்றவியல் நடைமுறைகள் இல்லாதது" குறித்துக் கவலை தெரிவித்தது. இந்தியாவும் இது குறித்து வருத்தம் தெரிவித்தது.

2016 இல், நசீது மருத்துவ சிகிச்சைக்காக ஐக்கிய இராச்சியம் சென்ற போது, அவருக்கு அந்நாடு அரசியல் புகலிடம் அளித்தது. சட்டரீதியான தடைகளைச் சுட்டிக்காட்டி அரசுத்தலைவர் தேர்தலில் போட்டியிடுவதற்கான தனது திட்டங்களை அவர் கைவிட்டார். கட்சியின் முதன்மை வாக்கெடுப்பில் தனது வெற்றியை நிராகரிக்க தேர்தல் ஆணையம் எடுத்த முடிவு சட்டவிரோதமானது என்று அவர் தெரிவித்தார். 2018 அரசுத்தலைவர் தேர்தலில், நசீதின் இளமைக்கால நண்பரும், கட்சியின் வேட்பாளருமான இப்ராகிம் முகமது சாலி வெற்றி பெற்றதை அடுத்து, நசீது நாடு திரும்பினார். 2019 நாடாளுமன்றத் தேர்தலில் மச்சங்கோலி மேது தொகுதியில் போட்டியிட்டு 1,054 வாக்குகள் பெற்று வெற்றி பெற்றார். அதை அடுத்து அவர் நாடாளுமன்ற சபாநாயகராகத் தேர்ந்தெடுக்கப்பட்டார்.

2021 மே 6 இல், நசீது அவரது வீட்டுக்கருகில் தனது வாகனத்தில் ஏறும் போது அவர் மீது துப்பாக்கிச் சூடு நடத்தப்பட்டதில் படுகாயமுற்றார்.

## மேற்கோள்கள்

## வெளி இணைப்புகள்

*
*''The Island President'' official website
*Free President Nasheed
*Climate Hero & Former Maldives President Mohamed Nasheed Gets UK Asylum After Ouster & Jailing, Interview on *Democracy Now!*, 3 June 2016

|-

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:மாலைத்தீவுகளின் அரசுத்தலைவர்கள்
பகுப்பு:மாலைதீவுகளின் அரசியல்வாதிகள்
கேம்பிரியக் காலம்

**கேம்பிரியம்** அல்லது **கேம்பிரியக் காலம்** (*Cambrian*) என்பது  மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் முதலாவது காலமான கேம்பிரியக் காலம் புரோடெரசொனிக் ஊழியின்  முடிவிலிருந்து  ஓர்டோவிசியக் காலத்தின் தொடக்கம் வரையான காலத்தைக் குறிக்கிறது. கேம்பிரியக் காலம் பனரோசோயிக் பேரூழியினதும் தொடக்கமாகும். இக்காலத்தின் பெயர், இக்காலத்தைச் சேர்ந்த பாறப் படிவுகள் முதலில் ஆய்வுக்குற்படுத்தப்பட்ட இடமான வேல்சின் பண்டையப் பெயரான கேம்பிரியாவிலிருந்து பெறப்பட்டதாகும்.

கடைக்கலவுரு உயிரினங்களின் தொல்லுயிர் எச்சங்கள் அதிகளவில் கண்டெடுக்ககூடிய பாறைப்படிவுகள் கிடைக்கப்பெற்றுள்ள மிகப் பழையக் காலம் கேம்பிரியக் காலமாகும். இவ்வாறு கடினவுடல் உயிரினங்களின் தொல்லுயிர் எச்சங்கள் கேம்பியக் காலத்தில் திடீரென தோன்றியமை ”கேம்பிரிய வெடிப்பு” எனப்படுகிறது. கேம்பிரியத்துக்கு முந்தைய பழையப் பாறைகளிலிருந்தும், ஓர்டோவிசியக் காலத்தைய இளம் பாறைகளிலிருந்தும் பிரித்து தனியாக அடையாளம் காணப்பட்டிருந்தாலும் 1994 ஆம் ஆண்டே கேம்பிரியம் தனியான ஒரு காலமாக உலகலாவிய அளவில் ஏற்றுக் கொள்ளப்பட்டது. கேம்பிரியக் காலத்தின் தொடக்கம் '('Trichophycus pedum* எனப்படும்) [[சுவட்டு தொல்லுயிர் எச்சம்|சுவட்டு தொல்லுயிர் எச்சத்தை]]க் கொண்டு அடையாளப்படுத்தப்படுகிறது.

== மேற்கோள்கள் ==
<references />

== வெளியிணைப்புகள் ==

* [http://www.trilobites.info/biostratigraphy.htm Biostratigraphy] – includes information on Cambrian trilobite [[biostratigraphy]]
* [http://www.trilobite.info/ Dr. Sam Gon's trilobite pages] (contains numerous Cambrian trilobites)
* [http://www.geo-lieven.com/erdzeitalter/kambrium/kambrium.htm Examples of Cambrian Fossils]
* [http://www.scotese.com/ Paleomap Project]
* [http://www.earth-pages.com/archive/geobiology.asp Report on the web on Amthor and others from *Geology'' vol. 31]
* Weird Life on the Mats

பகுப்பு:நிலவியல் காலங்கள்
பனி வளைதடியாட்டம்

right|200px

**பனி வளைதடியாட்டம்** என்பது உறைபனி அரங்கில் ஆடப்படும் வளைதடிப் பந்தாட்டத்தை ஒத்த ஒரு குழு விளையாட்டு ஆகும்.

ஒவ்வொரு குழுவில் ஒரு நேரத்தில் 5 வீரர்கள் விளையாடுவர். இவர்களில் ஒருவர் பந்துக் காப்பாளர் (Goal Keeper) ஆவர்.

வளைதடிப் பந்தாட்டத்தில் பந்து போன்று, இதில் ஒரு தட்டையான சில்லு பயன்படுத்தப்படுகிறது. வேகமாக பனிச்சறுக்கிய வண்ணம் சில்லை வலைப் பெட்டியில் போட முனைய வேணும்.

இந்த விளையாட்டு கனடா மொன்றியாலில் 1875 அளவில் முதலில் விளையாடப்பட்டது. கனடாவின் பண்பாட்டில் இந்த விளையாட்டு ஒரு முக்கியப் பங்கு வகிக்கிறது.

## மேற்கோள்கள்

பகுப்பு:பனி விளையாட்டுக்கள்
கனடா வாத்து

**கனடா வாத்து** (Canada Goose, *Branta canadensis*) என்பது வட அமெரிக்காவில் வாழும் வாத்து வகையைச் சேர்ந்த ஒரு பறவை. இதன் முகமும் கழுத்தும் கருப்பு நிறத்தில் இருக்கும். கழுத்தின் தொடக்கத்தில் வெள்ளை நிறமான வளைய வடிவம் உண்டு. இதன் உடல் வெள்ளையும் சாம்பலமும் கலந்த நிறம் கொண்டது. கனடா வாத்து 76-110 செமீ நீளம் வரை வளரும். ஆண் வாத்து 3.2-6.5 கிகி எடை உடையது. விரிந்திருக்கும் போது இதன் இறக்கை 127-180 செமீ வரை இருக்கும்.

## மேற்கோள்கள்

பகுப்பு:வாத்துகள்
பகுப்பு:கனடா உயிரினங்கள்
மேப்பிள்

right|150pxright|50px
**ஏசர்** அல்லது **மேப்பிள்** (தமிழ்: மேப்பிள்ளை, மேப்பம், மேம்பு) மர அல்லது புதர் வகையான ஒரு பேரினமாகும்.128 வகை இனங்கள் இப்பேரினத்தில் உள்ளன. இவ்வினங்களுக்குப் பிறப்பிடமாக ஆசியாவைக் கருதுகின்றனர்.   மேப்பிள் மரங்கள் ஆசியாவில் மட்டுமல்லாமல் ஐரோப்பாவிலும் வட ஆப்பிரிக்கா, வட அமெரிக்கா போன்ற பகுதிகளிலும் காணப்படுகின்றன. புவியின் தென்பாதி கோளத்தில் 40 மீ உயரம் வளரும் ஏசர் இலாரினம் (Acer laurinum) என்னும் ஒரேயொரு இனம் மட்டும் காணப்படுகின்றது. பொதுவாக மேப்பிள் மரங்கள் 10-40 மீ உயரம் வளரக்கூடியவை   மேப்பிள் மரத்தில் ஒருவகையான இனிப்புநீர் சுரக்கின்றது. இது பெரும்பாலும் பிப்பிரவரி, மார்ச்சு மாதங்களில் நிகழும். இதனை அடிமரத்தில் துளையிட்டு வடியச்செய்து காய்ச்சி ஓர் இனிப்பு குடிநீர்மமாகப் பயன்படுத்துகின்றனர். மேபிள் மரம் பல வகை தளபாடங்கள் செய்ய பயன்படுகிறது. மேபிள் இலை கனடா நாட்டின் கொடிச் சின்னமாகும்.

பகுப்பு:மரங்கள்
பகுப்பு:கனடா உயிரினங்கள்
ரிம் கொற்ரன்ஸ்

**ரிம் கொற்ரன்ஸ்** என்பது ஒரு கோப்பி - டொனட் வேக உணவக நிறுவனம்.  இந்த நிறுவனம் 3000 மேற்பட்ட கடைகளைக் கொண்டது.  இந்த நிறுவனம் ஹமில்ரன் ஒன்ராறியோவில் 1964 ஆம் ஆண்டு நிறுவப்பட்டது.

இந்த நிறுவனம் 2007 கனடாவில் 2733 கடைகளைக் கொண்டு கனடாவின் வேக உணவு சந்தையில் பெரிய இடத்தை வைத்திருக்கிறது.  இங்கு விக்கப்படம் கோப்பி, டொனட்ஸ், ரிம்பிற்ஸ் ஆகியவை பலரால் விரும்பப்படுகிறது.

பகுப்பு:கனடிய வணிக நிறுவனங்கள்
பகுப்பு:கனடியப் பண்பாடு
கனடிய ஒலிபரப்பு கூட்டுத்தாபனம்

**சிபிசி** என்பது கனடிய ஒலி/ஒளிபரப்பு கூட்டுத்தாபனம் என்று பொருள்படும். இது ஆங்கில சுருக்கமான CBC (Canadian Broadcasting Corporation) என்பதன் தமிழாக்கம் ஆகும். இதற்கு கனடிய அரசு நிதி ஆதரவு தருகிறது. வானொலி, தொலைக்காட்சி, திரைப்படம், இணையம் என பல ஊடக தளங்களில் இது இயங்குகிறது.

பகுப்பு:கனடிய ஊடகங்கள்
டூனி

[250px|thumb|[ஒன்றாரியோ]]
**ரூனி** என்பது கனடாவின் இரண்டு டொலர் நாணயத்தை குறிக்கும்.  இது 1996 ஆண்டு அறிமுகப்படுத்தப்பட்டது.  இத காசு இரு வேறு உலோகங்களான் ஆனது.  ஒரு பக்கத்தில் போல கரடியும் மறுபக்கத்தில் அரசி எலிசபத் II/D.G. REGINA உள்ளார்கள்.

பகுப்பு:கனடா
திமோர் கடல்

[thumb|right|300 px|திமோர் கடல் கிழக்கு [இந்தியப் பெருங்கடல்|இந்தியப் பெருங்கடலில் அமைந்துள்ளது]]
**திமோர் கடல்** (*Timor Sea*) வடக்கே திமோர் தீவினாலும், கிழக்கே அரபூரா கடலையும், தெற்கே ஆஸ்திரேலியாவையும் மேற்கே இந்தியப் பெருங்கடலையும் எல்லைகளாகக் கொண்ட கடல் ஆகும்.

## புவியியல்
left|thumb|திமோர் கடலின் வரைபடம்

இக்கடலின் கிழக்கே உள்ள நீர்ப்பகுதி அரபூரா கடல் ஆகும். ஆஸ்திரேலியாவின் வடக்குக் கரையோரக் குடாக்களான ஜோசப் பொனபார்ட் குடா, வான் டீமன் குடா திமோர் கடலுக்குக் கிட்டவாக உள்ள பகுதிகளாகும். ஆஸ்திரேலிய நகரான டார்வின் நகரமே இக்கடலை அண்டிய மிகப்பெரிய நகரமாகும்.

திமோர் கடல் கிட்டத்தட்ட 480&nbsp;கி.மீ. அகலமானதும், 610,000&nbsp;கி.மீ.² பரப்பளவையும் கொண்டது. இதன் ஆழமான பகுதி (3,300 மீ ஆழம்) கடலின் வடக்கே ஜாவா அகழியில் அமைந்துள்ளது. இதனை விட கடலின் ஏனைய பகுதிகள் 200 மீட்டருக்கும் குறைவான ஆழத்தையே கொண்டுள்ளது.

பல வெப்பவலயப் புயல்கள் மற்றும் சூறாவளிகள் திமோர் கடலில் ஆரம்பமாகின்றன அல்லது இதனூடே செல்லுகின்றன. பெப்ரவரி 2005 இல் ஏற்பட்ட விவியன் சூறாவளி இக்கடலின் எண்ணெய் மற்றும் பெற்றோலிய உற்பத்திகளைப் பாதித்தது. இதற்கு அடுத்த மாதம் ஏற்பட்ட வில்லி புயல் பெரிதும் பாதிப்புகளை உண்டு பண்ணியது.

## தீவுகள்
thumb|right|Rowley Shoals
பல குறிப்பிடத்தக்க தீவுகள் திமோர் கடலில் அமைந்துள்ளன. இதில் குறிப்பிடத்தக்கது டிவி தீவுகாளில் ஒன்றான மெல்வில் தீவு ஆகும். ஆஸ்திரேலியப் பழங்குடிகள் திமோர் கடலின் தீவுகளைத் தாண்டியே பெரு நிலப்பரப்புக்கு வந்ததாகக் கருதப்படுகிறது.

## இரண்டாம் உலகப் போர்
1940களில் திமோர் கடலில் நிலைகொண்டிருந்த ஜப்பானிய கடற்படையினர் ஆஸ்திரேலியா மீது 1942-43 ஆம் ஆண்டுகளில் கப்பல்களில் இருந்து வான்தாக்குதல்களை நிகழ்த்தினர். 1942, பெப்ரவரி 19 இல் டார்வின் நகர் மீது தாக்குதல் நடத்தி ஒன்பது கப்பல்களை மூழ்கடித்தனர். இரண்டாம் உலகப் போரின் போது இடம்பெற்ற பசிபிக் போர்களில் திமோர் தாக்குதல் ஆரம்பமானது இந்நாளிலேயே ஆகும்.

## வெளி இணைப்புகள்

* Khamsi, Kathryn (2005). "A Settlement to the Timor Sea Dispute?". *Harvard Asia Quarterly* **9** (1) 6–23.
* East Timor is protective of oil, gas industry
* Robert J. King, Submission to the Senate Economics Legislation Committee on the provisions of the Timor Sea Maritime Boundaries Treaty, January 2019

பகுப்பு:ஆத்திரேலிய நீர்நிலைகள்
பகுப்பு:கிழக்குத் திமோர்
பகுப்பு:ஆசியக் கடல்கள்
பகுப்பு:இந்தோனேசியக் கடல்கள்
பகுப்பு:இந்தியப் பெருங்கடலின் கடல்கள்
பகுப்பு:இந்தியப் பெருங்கடல்
பகுப்பு:ஓசியானியக் கடல்கள்
அரஃபூரா கடல்

right|thumbnail|400px|அரபூரா கடலின் வரைபடம்
**அரபூரா கடல்** (*Arafura Sea*) பசிபிக் பெருங்கடலின் மேற்கே ஆஸ்திரேலியாவுக்கும் நியூ கினிக்கும் இடையில் அமைந்துள்ளது. இதன் எல்லைகளாக கிழக்கே டொரெஸ் நீரிணை மற்றும் பவளக் கடலும், தெற்கே கார்ப்பெண்டாரியா குடாவும், மேற்கே திமோர் கடலும், வடமேற்கே பண்டா கடல், சேரம் கடல் ஆகியனவும் அமைந்துள்ளன. இது 1290 கிலோமீட்டர்கள் நீளமும், 560 கிலோமீட்டர்கள் அகலமும் கொண்டது. இதன் ஆழம் பொதுவாக 50-80 மீட்டர்கள் ஆகும். மேற்கே இதன் ஆழம் மேலும் அதிகரிக்கிறது. ஆழங்குரைந்த வெப்பவலயக் கடல் ஆனதால் இங்கு வெப்பவலய சூறாவளிகள் இடம்பெறுவதுண்டு.

## மேற்கோள்கள்

பகுப்பு:அமைதிப் பெருங்கடலின் கடல்கள்
பகுப்பு:ஆத்திரேலிய நீர்நிலைகள்
பகுப்பு:இந்தோனேசியாவின் புவியியல்
பகுப்பு:ஓசியானியக் கடல்கள்
பனி உந்தி

**பனி உந்தி** என்பது பனித்தூவி அல்லது பனி மீது உந்தி செல்லும் வாகனம் ஆகும்.  இவற்றுக்கு சிற்களுடன் பனியில் சறுக்கி செல்லும் வண்ணம் தட்டையான கட்டைகள் பொருத்தப்பட்டிருக்கும்.  இது உருசியா, கனடா போன்ற நாடுகளில் பெரிதும் பயன்படுகிறது.  

பகுப்பு:போக்குவரத்து
பனித்தூவி காலணி

**பனித்தூவி காலணி** என்பது பனித்தூவிகள் மீது நடப்பதற்காக அணியப்படும் காலணி ஆகும். வலை போன்ற பின்னல் கொண்ட, பெரிய பரப்பளவு உடைய இக்காலணிகள் கால்கள் பனித்தூவிக்குள் புதையாமல் இருக்கப் பயன்படுகின்றன. ஐக்கிய அமெரிக்க பழங்குடிகள் இவற்றை முதலில் பரவலாகப் பயன்படுத்தினர்.

பகுப்பு:உடைகள்
இந்திய-ஆஸ்திரேலியப் புவித்தட்டு

thumb|300px|
**இந்தோ-ஆசுதிரேலியப் புவித்தட்டு** என்பது ஆஸ்திரேலியா கண்டத்தையும் சூழவுள்ள பெருங்கடல்களையும் உள்ளடக்கியுள்ள ஒரு தட்டுப் புவிப்பொறைக் கட்டமைப்பு ஆகும். இது வடமேற்கே இந்தியத் துணைக்கண்டத்தையும் தன் அதன் நீர்ப் பகுதிகள் வரை உள்ளடக்கியுள்ளது. இத்தட்டின் முனை, யூரேசியத் தட்டை நெருக்கி, இமயமலையுடன் மோதுகையில் ஈடுபடுவதன் காரணமாக இந்தோ-ஆசுதிரேலியப் புவித்தட்டு இரு வெவ்வேறு தட்டுக்களாகப் பிரிந்து வருவதாக அண்மைக்கால ஆய்வுகள் தெரிவிக்கின்றன. இவ்விறு தட்டுகளும் முறையே "இந்தியப் புவித்தட்டு" எனவும் "ஆசுதிரேலியப் புவித்தட்டு" எனவும் வழங்கப்பட்டு வருகின்றன.

## புவியியல்
இந்தியா, மெகனேசியா (ஆஸ்திரேலியா, நியூ கினி, தாஸ்மானியா), நியூசிலாந்து, நியூ கலிடோனியா ஆகியன அனைத்தும் பண்டையகாலத்தில் (200 மில்லியன் ஆண்டுகளுக்கு முன்னர்) பெருங்கண்டமாக இருந்த கோண்டுவானாவின் பகுதிகள் ஆகும். கடல்பகுதி விரிவடைவினால் இப்பகுதிகள் பிளவடைந்தன. ஆனாலும், விரிவடைந்த மையங்கள் ஒரு தனிப் புவித்தட்டாக ஆயிற்று.

இப்புவித்தட்டு வடக்கில் இருந்து 35 பாகை கிழக்காக ஆண்டுக்கு 67 மிமீ வேகத்தில் நகருவதாக ஆஸ்திரேலியாவில் நிகழ்த்தப்பட்ட அண்மைக்கால ஆய்வுகள் தெரிவிக்கின்றன.

## மேற்கோள்கள்

## வெளி இணைப்புகள்
* உலகக் கண்டங்களின் புலப்பெயர்ச்சி - சி. ஜெயபாரதன்

பகுப்பு:ஆத்திரேலியப் புவியியல்
பகுப்பு:இந்தியப் புவியியல்
பகுப்பு:புவித்தட்டுகள்
விளாதிமிர் கிராம்னிக்

**விளாதிமிர் பொரிசோவிச் கிராம்னிக்** (*Vladimir Borisovich Kramnik*, , பிறப்பு: சூன் 25, 1975) உருசியாவைச் சேர்ந்த அனைத்துலகத்தரம் கொண்ட சதுரங்க வீரர். இவர் 2000 முதல் 2006 வரை பீடே உலக சதுரங்கப் போட்டியை எதிர்த்து தனியாக நடத்தப்பட்ட கிலாசிகல் உலக சதுரங்க வாகையாளராகவும், 2006 முதல் 2007 வரை பீடே ஒன்றுபட்ட வாகையாளராகவும் இருந்தவர் (2006 இல் இரண்டு போட்டிகளும் ஒன்று சேர்ந்து ஒன்றுபட்ட வாகையாளர் போட்டி நடந்தது) .

2000 அக்டோபரில், இவர் லண்டனில் இடம்பெற்ற உலகப் போட்டியில் காரி காஸ்பரோவை வென்று உலக வாகையாளரானார். 2004 ஆம் ஆண்டில் சுவிட்சர்லாந்தில் பீட்டர் லேக்கோவை வென்று மீண்டும் உலக வெற்றியாளரானார்.

2006 அக்டோபரில், கிராம்னிக் பீடே உலக  வாகையாளரான  வெசெலின் டோபலோவை வென்று உலக வாகையாளர் பட்டத்தைப் பெற்றார்.

2007 செப்டம்பரில், கிராம்னிக் இந்தியாவின் விஸ்வநாதன் ஆனந்த்திடம் தோற்றார். அடுத்த ஆண்டு அக்டோபர் 2008 இல் மீண்டும் விஸ்வநாதன் ஆனந்துடன் ஆடி தோற்றார்

## மேற்கோள்கள்

## வெளி இணைப்புகள்
* கிராம்னிக்கின் அதிகாரபூர்வ தளம் 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:உருசிய சதுரங்க வீரர்கள்
பகுப்பு:உலக சதுரங்க வாகையாளர்கள்
ஆரையம்பதி மகா வித்தியாலயம்

**ஆரையம்பதி மகா வித்தியாலயம்** இலங்கை, மட்டக்களப்பு மாவட்டத்தில் உள்ள ஒரு தமிழ்ப் பாடசாலை ஆகும். இது மட்டக்களப்பு - கல்முனை நெடுஞ்சாலையில் மட்டக்களப்பில் இருந்து 6 கிலோ மீற்றர் துாரத்தில் அமைந்துள்ளது.

### வரலாறு
1957 களில் ஆரையம்பதியில் இருந்து காத்தான்குடி பாடசாலைகளுக்கு சென்று உயர்கல்வியை பெற்றுக்கொள்வதில் எழுந்த இனவாதத்தை அடிப்படையாகக் கொண்ட தடைகளின் காரணமாக ஊர் பிரமுகர்கள் சேர்ந்து ஆரையம்பதி முகத்துவாரத் தெருவில் 1957 அக்டோபர் 23 அன்று “தமிழ்கலவன் பாடசாலை“ எனும் பெயருடன் 12 மாணவர்களைக்கொண்டு இப்பாடசாலை ஆரம்பிக்கப்பட்டது. இதற்காகக் காணிகளை ப. க. சுப்பிரமணியம் என்பவர் நன்கொடையாக வழங்கியிருந்தார். 2008 ஆண்டளவில் 40 இற்கு மேற்பட்ட ஆசிரியர்கள் 5 கல்விசாரா ஊழியர்கள் உட்பட 900 மாணவர்களையும் இது கொண்டுள்ளது.

### முக்கிய கட்டங்கள்
இப்பாடசாலை வரலாற்றின் முக்கிய காலகட்டங்கள் வருமாறு:

*1978 இல் ஏற்பட்ட சூறாவழி மூலம் பாதிப்புக் குள்ளானது. 
*1990 ஆம் ஆண்டு இப்பாடசாலை கொத்தணிப்பாடசாலையாக திறமையாகச் செயற்பட்டு வந்தது. 
*1999 இல் இலங்கைப் பாதுகாப்புப் படைமுகாமாக மாற்றப்பட்டத்து. 
*2004 ஆம் ஆண்டு கடற்கோள் அனர்த்ததில் பாதிக்கப்பட்ட மக்களுக்கு ஓர் ஆதரவளிக்கும் தங்குமிடமாகச் சுமார் 3 மாதங்கள் செயற்பட்டது. 
*2006 ஆம் ஆண்டில் இப்பாடசாலையில் ஜனாதிபதியின் நடமாடும் செயலகம் நடத்தபபட்டு ஆயிரக்கணக்கான மக்கள் அதன் மூலம் நன்மையடைந்தனர். 
*2006 ஆம் ஆண்டு பரிசளிப்பு விழாவின்போது பாடசாலையின் முக்கிய நிகழ்வாக ‘ஆரணி’ என்ற நூல் கன்னி மலராக வெளியிடப்பட்டது. 
*2007 ஆம் ஆண்டு மட்டக்களப்பில் காணப்பட்ட யுத்தச் சூழல் காரணமாக ஏற்பட்ட பிராந்திய இடப்பெயர்வின்போது இப்பாடசாலை ஓர் இடைத்தங்கல் முகாமாக சுமார் 4 மாதகாலம் இயங்கியது. 
*பல்வேறுபட்ட தடைகள், இடர்ப்பாடுகளை எதிர்கொண்டு தொடர்ந்தும் கலவன் பாடசாலையாக இயங்கும் இப்பாடசாலை 2005 மே 1 இல் 1AB தரப்பாடசாலையாகத் தரமுயர்த்தப்பட்டது. 
*2009 ஆம் ஆண்டு முதல் உயர் தரத்தில் விஞ்ஞானப் பிரிவில் மாணவர்கள் கல்வி கற்கக்கூடியதாக அனைத்து நடவடிக்கைகளும் பூர்த்தி செய்யப்பட்டுள்ளன.

## அதிபர்கள்

## காட்சியகம்

Arayampathy Maha Vid1.jpg|thumb|
Arayampathy Maha Vid2.jpg|thumb|
Arayampathy Maha Vid3.jpg|thumb|
Arayampathy Maha Vid4.jpg|thumb|
Arayampathy Maha Vid5.jpg|thumb|
Arayampathy Maha Vid6.jpg|thumb|


## மேற்கோள்கள்

## வெளி இணைப்புகள்
* பாடசாலையின் வளர்ச்சி பற்றிய மாகாண பணிப்பாளரின் பேச்சு
* ஆரையம்பதி மகா வித்தியாலயத்தில் நிர்மாணிக்கப்பட்டுள்ள விஞ்ஞான தொழில்நுட்ப பீடம் திறந்து வைக்கப்பட்டுள்ளது
* மட்/ ஆரையம்பதி மகா வித்தியாலயத்தின் தோற்றமும் வளர்ச்சியும் - மா. தங்கவடிவேல்

பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:ஆரையம்பதி
பகுப்பு:மட்டக்களப்பு மாவட்டப் பாடசாலைகள்
ஈழமுரசு கனடா

right|200px
**ஈழமுரசு** கனடாவில் வெளிவரும் வார தமிழ் பத்திரிகை ஆகும். இவர்களின் சுலோகம் "உண்மையின் முன்னால் நடுநிலைமை என்பது இல்லை" என்பதாகும். இந்த இதழ் தமிழ்த் தேசிய விடுதலைப் புலிகள் சார்புடையது.  

## வெளியிணைப்புகள்
* http://www.eelamurazu.com/ 

பகுப்பு:கனேடியத் தமிழ் இதழ்கள்
பொதிகை (பத்திரிகை)

**பொதிகை** கனடாவில் இருந்து 90களில் வெளிவந்த தமிழ் பத்திரிகை ஆகும்.  பல்வேறு தரப்பட்ட சமூகப் பிரச்சினைகளை எடுத்துரைத்தும், பல விடயங்களை விமர்சித்தும் இந்த பத்திரிகை வெளியிடப்பட்டது. இந்தப் பத்திரிகையின் விமர்சனப் போக்கை விரும்பாத சிலர் பொதிகை பத்திரிகையின் வினியோகத்தை தடுத்தால் பத்திரிகை வெளியிடுவது நின்றுவிட்டது. 

பகுப்பு:கனேடியத் தமிழ் இதழ்கள்
பரபரப்பு

right|200px
**பரபரப்பு** கனடாவில் இருந்து வெளிவரும் வார தமிழ் பத்திரிகை ஆகும்.  ஈழப் போர், இதர போர்கள், வரலாறு, நிகழ்வுகள் போன்றவற்றை திகிலாக விபரித்து இந்த பத்திரிகை எழுதுகிறது.  இதன் ஆசிரியர் ரிஷி ஆவார்.  

## வெளி இணைப்புகள்
* http://www.paraparapu.com

பகுப்பு:கனேடியத் தமிழ் இதழ்கள்
நெசவு தலைப்புகள் பட்டியல்

* நெசவு
* துணி
* தையல்
* தையல் இயந்திரம்
* அமிலம்
* காரம்
* பஞ்சு
* துணிப்பகுப்பு
* நார்
* பட்டு
* செயற்கைத் துணி
* சாயம்
* கூடைநெசவு
* கம்பளம்
* தறி
* கைத்தறி நெசவு
* தையல்
* நூல்
* பதிகுற்றி அச்சீடு
* தார்க்குழல்
* பின்னற்கலை
* ஒடுங்கியபட்டி

## வெளி இணைப்புகள்
* http://noolaham.net/project/19/1839/1839.pdf

பகுப்பு:நெசவு
தங்கதீபம்

right|200px
**தங்கதீபம்** கனடாவில் வெளிவரும் வார தமிழ் பத்திரிகை. செய்திகள், சமூக தகவல்கள், விளம்பரங்கள் ஆகியவற்றை இது தாங்கி வெளிவருகிறது. இது ஆங்கிலத்திலும் சில கட்டுரைகளை வெளியிடுகிறது. 

## வெளி இணைப்புகள்
* http://www.thangatheepam.com 

பகுப்பு:கனேடியத் தமிழ் இதழ்கள்
கொஸ்கியஸ்கோ மலை

**கொஸ்கியஸ்கோ மலை** அல்லது **கஸ்கியஸ்கோ மலை** (*Mount Kosciuszko* அல்லது *Mount Kosciusko*) என்பது ஆஸ்திரேலியாவின் நியூ சவுத் வேல்ஸ் மாநிலத்தில் பனி மலைகளில் அமைந்துள்ள மலை ஆகும். கடல் மட்டத்தில் இருந்து 2,228 மீட்டர்கள் (7,310 அடி) உயரமுள்ளது. இதுவே ஆஸ்திரேலியாவின் பெரு நிலப்பரப்பில் உள்ள மலைகளில் மிக உயரமான மலையாகும். போலந்தின் தேசியவீரரான தாடஸ் கொஸ்கியஸ்கோ நினைவாக போலந்து நாடுகாண் பயணியும் மலையேறியுமான "போல் எட்மண்ட் ஸ்திரிசெலெஸ்கி" என்பவரால் 1840 ஆண்டு கொஸ்கியஸ்கோ மலை என இம்மலைக்குப் பெயரிடப்பட்டது.

இம்மலையின் உச்சியும் அதன் சூழவுள்ள பகுதிகளும் குளிர்காலங்களில் (பொதுவாக ஜூன் முதல் அக்டோபர் வரை) பனியால் மூடப்பட்டிருக்கும்.

## படிமங்கள்

Image:Kosciuszko01.JPG|தெற்குப் பகுதி
Image:Kosciuszko06.JPG|வடக்குப் பகுதி
Image:Kosciuszko05.JPG|கிழக்குப் பகுதி
Image:Kosciuszko02.JPG|நினைவுக்கல்
Image:Kosciuszko04.JPG|உயரத்தில் உள்ள நினைவுச் சின்னம்
Image:Kosciuszko03.JPG|கூப்படம்பா ஏரி, அதிஉயர் புள்ளியிலுள்ள ஏரி
Image:Kosciusko06.JPG|கொஸ்கியஸ்கோ மலை
Image:Thredbo.JPG|மலையில் இருந்து திரெட்போ


## மேற்கோள்கள்

## வெளி இணைப்புகள்
* கொஸ்கியஸ்கோ மலை இணையத்தளம்

பகுப்பு:ஆத்திரேலிய மலைகள்
பகுப்பு:நியூ சவுத் வேல்ஸ்
ஆன்டோனியோ விவால்டி

"சிவப்புக் குருவானவர்" என்னும் பட்டப் பெயர் கொண்ட, **ஆன்டோனியோ லூசியோ விவால்டி** (மார்ச் 4, 1678 – ஜூலை 28, 1741), ஒரு வெனிசியக் குருவானவரும், பரோக் இசையமைப்பாளரும், ஒரு புகழ் பெற்ற வயலின் கலைஞரும் ஆவார். இவர் வெனிஸ் குடியரசிலேயே பிறந்து வளர்ந்தார். *நான்கு பருவங்கள்* என்னும் நான்கு வயலின் இசை நிகழ்ச்சிகளைக் கொண்ட தொடரே பரவலாக அறியப்பட்டதும், மிகவும் புகழ் பெற்ற பரோக் இசை நிகழ்ச்சியும் ஆகும். 

## மேற்கோள்கள்

## வெளி இணைப்புகள்
* 

பகுப்பு:1678 பிறப்புகள்
பகுப்பு:1741 இறப்புகள்
பகுப்பு:ஆண் இசைக் கலைஞர்கள்
பகுப்பு:கிறித்தவக் குருக்கள்
பகுப்பு:இத்தாலிய இசையமைப்பாளர்கள்
எரித மின்னஞ்சல்

**எரித மின்னஞ்சல்** (Email Spam) என்பது  ஒரே மின்னஞ்சலை பெருந்தொகையானோருக்கு, அவர்கள் கேட்காமலேயே பொருட்கள் அல்லது சேவைகளை வழங்குவதற்கு வர்த்தக நோக்கில் அனுமதியின்றி அனுப்பப்படும் மின்னஞ்சல் ஆகும். எரித மின்னஞ்சல்கள் தேவையற்ற சுமையை இணையத்தில் விடுவதால், இணையப் போக்குவரத்து கூடி பண விரயம் ஏற்படுகிறது. தனிநபர்களுக்கும் எரித மின்னஞ்சல்கள் ஒரு சிலவற்றையாவது படிப்பதில் நேர விரயம் ஏற்படுகிறது.  

## முதல் எரித மின்னஞ்சல்
முதல் எரித மின்னஞ்சல் ஆர்பாநெட் எனும் கணினி வலைப் பின்னலில் அனுப்பப்பட்டது. மே 3 ஆம் நாள் 1978 ஆம் ஆண்டில், கேரி துர்க் என்ற ஒருவர் தனது புதிய கணினிகள் பற்றி விளம்பரம் செய்வதற்காக, 393 நபர்களுக்கு  ஒரு மின்னஞ்சல் அனுப்பினார்.

## இவற்றையும் பார்க்கவும்
* எரித மின்னஞ்சல் தடுக்கும் முறை

## மேற்கோள்கள்


பகுப்பு:மின்னஞ்சல்
பகுப்பு:கணினியும் சமூகமும்
பகுப்பு:கணியக்குற்றம்
பீட்டர் பவுல் ரூபென்ஸ்

**பீட்டர் பவுல் ரூபென்ஸ்** (Peter Paul Rubens - ஜூன் 28, 1577 – மே 30, 1640) மிகவும் திறமை வாய்ந்த 17 ஆம் நூற்றாண்டைச் சேர்ந்த பிளெமிய பரோக் ஓவியரும், பகட்டுத் தன்மை கொண்ட பரோக் பாணியின் முன்னணி ஆதரவாளரும் ஆவார். பரோக் பாணி இயக்கம், நிறம், புலன் நுகர்ச்சி ஆகியவற்றுக்கு முக்கியத்துவம் வழங்கியது. இவர் சீர்திருத்தத்துக்கு எதிரான பலிபீட ஓவியங்கள், உருவப்படங்கள், நிலத்தோற்றங்கள், தொன்மங்கள் சார்ந்த வரலாற்று ஓவியங்கள் போன்றவற்றுக்குப் பெயர் பெற்றவர்.

ஐரோப்பா முழுவதிலும் இருந்த பிரபுக்களாலும், ஓவியச் சேகரிப்பாளராலும் விரும்பப்பட்ட ஓவியங்களை உருவாக்கும் பெரிய கலைக் கூடமொன்றை நடத்தி வந்ததோடு, ரூபென்ஸ் ஒரு மனித நோக்கு அறிஞரும், ஓவியச் சேகரிப்பாளரும், இரு இராஜதந்திரியும் ஆவார். இவர் ஸ்பெயினின் அரசன் ஆறாவது பிலிப்பிடம் இருந்தும், இங்கிலாந்து அரசன் முதலாம் சார்லஸ் இடமிருந்தும் பிரபுப் பட்டம் பெற்றார்.

## வரலாறு
### தொடக்க காலம்
ரூபென்ஸ் வெஸ்ட்பாலியாவில் உள்ள சீகென் என்னும் இடத்தில் பிறந்தார். இவரின் தந்தை ஜான் ரூபென்ஸ் (Jan Rubens), தாயார் மரியா பைப்பெலிங்க்ஸ் (Maria Pypelincks). ஸ்பானிய நெதர்லாந்தை ஆல்பாவின் (Alba) டியூக் ஆண்ட காலத்தில் இடம் பெற்ற புரட்டஸ்தாந்தர்களுக்கு எதிராக இழைக்கப்பட்ட கொடுமைகளுக்குப் பயந்து, ஒரு கால்வினியரான பீட்டர் ரூபென்சின் தந்தையும், தாயும் 1568 ஆம் ஆண்டில், கொலோனுக்குத் தப்பி ஓடினர். ஜான் ரூபென்ஸ், சக்சனியின் அன்னாவுக்குச் சட்ட ஆலோசகராகவும், காதலியாகவும் ஆனார். ஒரேஞ்சின் முதலாம் வில்லியத்தின் இரண்டாம் மனைவியான அன்னாவின் சீகென்னில் இருந்த அரண்மனையிலேயே ஜான் ரூபென்ஸ் 1570ல் தங்கினார். அன்னாவுடனான தொடர்புக்காக ஜானுக்குச் சிறைத்தண்டனை கிடைத்தது. 1577ல் பீட்டர் பவுல் ரூபென்ஸ் பிறந்தார். அடுத்த ஆண்டில், குடும்பம் கொலோனுக்குத் திரும்பியது. ஜான் ரூபென்ஸ் இறந்து இரண்டு ஆண்டுகளுக்குப் பின்னர் 1589 ஆம் ஆண்டில், பீட்டர் ரூபென்ஸ் அவரது தாயாருடன் ஆன்ட்வேர்புக்குச் சென்றார். அங்கே பீட்டர் ஒரு கத்தோலிக்கராக வளர்க்கப்பட்டார். பீட்டர் ரூபென்சின் ஆக்கங்களில் மதம் முக்கிய இடத்தை வகித்ததுடன், பின்னாளில், இவர் கத்தோலிக்க சீர்திருத்த எதிர்ப்பு ஓவியப் பாணியின் முன்னணி ஓவியர்களில் ஒருவராகவும் விளங்கினார்.

## மேற்கோள்கள்

பகுப்பு:செருமானிய ஓவியர்கள்
பகுப்பு:1577 பிறப்புகள்
பகுப்பு:1640 இறப்புகள்
பகுப்பு:கத்தோலிக்க மறுமலர்ச்சி
தமிழ் சோர்ஸ்

right|200px
**தமிழ் சோர்ஸ்** என்பது கனடாவில் வெளிவரும் தமிழ் மாத இதழ். சோர்ஸ் என்பது Source என்ற ஆங்கில சொல்லின் தமிழ் ஒலிபெயர்ப்பு ஆகும். தமிழில் ஊற்று அல்லது மூலம் என்று பொருள் தருகிறது. தரமான தாளில் அச்சிடப்படும் இந்த இதழ் இலவசமாக விநியோகிக்கப்படுகிறது. இதில் அரசியல், போர் நிலவரங்கள், தகவல் கட்டுரைகள், சினிமா, ராசி பலன், "தமிழன் பதில்கள்" என பல தரப்பட்ட ஆக்கங்கள் வெளிவருகின்றன. 

## வெளி இணைப்புகள்
* http://tamilsource.ca 

பகுப்பு:கனேடியத் தமிழ் இதழ்கள்
ஒரு பேப்பர்

**ஒரு பேப்பர்** இலண்டனிலிருந்து 2004ம் ஆண்டிலிருந்து தொடர்ச்சியாக மாதம் இருமுறை வெளியிடப்படும் தமிழ்ப் பத்திரிகை ஆகும்.  இது கனடா மற்றும் ஐரோப்பிய நாடுகள் சிலவற்றிலும் வெளியிடப்படுகிறது. இந்த இதழ் அதன் நகைச்சுவை கலந்த ஆக்கங்களுக்காக அறியப்பட்டது.  இதன் பல கட்டுரைகளில் ஈழத்து பேச்சு நடை பயன்படுத்தப்படுவதும் ஒரு சிறப்பு ஆகும்.

## வெளி இணைப்புகள்
ஒரு பேப்பர்

பகுப்பு:நகைச்சுவைத் தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
2008 அசாம் குண்டுவெடிப்புகள்

**2008 அசாம் குண்டுவெடிப்புகள்** என்பது 2008இல் அக்டோபர் 30ஆம் தேதி இந்தியாவின் அசாம் மாநிலத்தில் நடந்த தொடர் குண்டுவெடிப்புகளை குறிக்கும். குவஹாத்தியிலும் புறநகரங்களிலும் வெடித்த குண்டுகளால் குறைந்தது 81 மக்கள் கொல்லப்பட்டனர். மேலும் 470 மக்கள் படுகாயம் அடைந்தனர். மொத்தத்தில் 18 குண்டுகள் வெடித்தன. அசாம் வரலாற்றில் இதுவே மிகக் கடுமையான தாக்குதல் ஆகும். அசாம் ஐக்கிய விடுதலை முன்னணி, ஹூஜி, இந்திய முஜாஹிதீன் ஆகிய அமைப்புகள் சந்தேகிக்கப்பட்டன. அக்டோபர் 2008இல் ஏழு மாநிலங்களில் நடந்த குண்டுத் தாக்குதல்களில் இது மூன்றாவது ஆகும்; இதற்கு முன்னர் அகர்தலா மற்றும் இம்பால் நகரங்களிலும் குண்டுத் தாக்குதல்கள் ஏற்பட்டன.

## மேற்கோள்கள்

பகுப்பு:இந்தியாவில் இஸ்லாமிய பயங்கரவாதம்
பகுப்பு:காமரூப் மாநகர மாவட்டம்
பகுப்பு:இந்தியாவில் தீவிரவாதத் தாக்குதல்கள்
பகுப்பு:2008 நிகழ்வுகள்